Zaiton Abdullah

Zaiton Abdul Hamid atau lebih dikenali sebagai Zaiton Abdullah (lahir 2 April 1937) adalah seorang seniwati filem Melayu yang berbakat pada era 1950-an hingga 1960-an. Beliau adalah heroin filem seangkatan dengan Hashimah Yon, Latifah Omar, Roseyatimah dan Sarimah.

Kehidupan awal
Beliau dilahirkan pada 2 April 1937 dan berasal dari Changi, Singapura.

Kerjaya
Zaiton memulakan kerjaya filemnya secara kebetulan. Kejadian berlaku pada tahun 1955 semasa studio MFP Jalan Ampas sedang memilemkan filem 1001 Malam "Abu Hassan Penchuri."

Ketika itu Zaiton datang bersama ibunya, kerana kejelitaan dan keayuannya membuat pihak pengurusan tertarik dan telah mencadangkan supaya dia menjalankan ujian skrin (screen test).

Zaiton lulus ujian skrin, dengan itu dia telah diberi peranan sebagai dayang kepada Mariam yang berperanan sebagai Tengku Faridah dan P. Ramlee sebagai heronya, Abu Hassan.

Di waktu yang sama, S. Ramanathan yang tertarik dengan Zaiton telah memberikannya peranan sedikit berat dalam filem "Kipas Hikmat" yang dibintangi oleh Yusof Latiff dan Mariam.

Bagaimanapun, dia hanya muncul di awal dan di penghujung filem saja kerana filem tersebut dibuat dalam bentuk flashback (sorotbalik).

Sungguhpun Zaiton bermula dengan "Abu Hassan Penchuri" tetapi "Kipas Hikmat" mendahului tayangan pada 26 Februari 1955 berbanding "Abu Hassan Penchuri" pada 2 Mei 1955.

Dalam tahun 1955 itu juga, tercatat dalam riwayat hidup Zaiton apabila buat pertama kalinya diserahkan berperanan sebagai heroine kepada Yusof Latiff dalam "Jubah Hitam" bercorak 1001 Malam yang diarahkan oleh S. Ramanathan.

Bertolak dari situlah, Zaiton tidak menoleh ke belakang apabila diserahkan peranan demi peranan (kebanyakannya sebagai heroine) berherokan P. Ramlee, Ahmad Mahmud, Yusof Latiff, Jins Shamsuddin dan Aziz Jaafar.

Selepas "Jubah Hitam," Zaiton digabungkan dengan bintang-bintang filem handalan studio MFP dalam filem epik berwarnawarni "Hang Tuah".

Peranannya sebagai Tun Tijah dan turut membintangi filem tersebut P. Ramlee, Saadiah, Ahmad Mahmud, S. Kadarisman, Nordin Ahmad, Yusof Latiff, Mariani, Aziz Sattar, Mustapha Maarof dan ramai lagi.

Filem Hang Tuah (1956) telah berjaya melonjakkan nama beliau di persada perfileman Melayu. Namanya menjadi sebutan ramai dan wajah Zaiton sering menghiasi akhbar dan majalah pada zaman itu. Menerusi filem tersebut beliau telah memenangi anugerah Pelakon Pembantu Wanita Terbaik di Festival Filem Asia Pasifik ke 3 pada 1957. Tetapi, beliau seperti tenggelam dalam dunia perfileman Melayu apabila sekumpulan pelakon Melayu yang diketuai oleh P. Ramlee berpindah ke Kuala Lumpur dari Singapura pada lewat 1960-an.

Satu perkara yang menarik ialah pada September 1958, beliau menjadi satu-satunya artis Melayu yang dipilih mewakili Malaysia dan Singapura ke Pacific Festival yang berlangsung di San Francisco, California. Beliau diberi peluang memperkenalkan budaya Melayu kepada masyarakat dunia pada masa itu. 

Zaiton membuat kemunculan semula menerusi filem Kacha Permata dan Aksi Kuching pada tahun 1966 dan cemerlang menerusi filem blockbuster era 60-an iaitu Raja Bersiong pada tahun 1968. Sejak 1970-an Zaiton mula bersara dari bidang lakonan dan hanya membuat kemunculan istimewa di majlis-majlis keraian artis-artis veteran. Beliau diakui sebagai salah seorang primadona filem terunggul era 1950-an dan 60-an dengan kecantikan semula jadi yang seiring dengan bakat biarpun hanya 10 tahun bergiat aktif di dalam industri perfileman.

Filemografi

Filem
 Tahun Tajuk Watak Catatan1955 Kipas Hikmat Tengku Azizah Filem pertama Abu Hassan Penchuri Dayang Istana Baghdad   Jubah Hitam  1956 Hang Tuah Tun Teja Anakku Sazali Mahani 1957 Bujang Lapok Zaiton1958 Doktor Noraini  Taufan Fatimah Sri Menanti Fatimah1959 Samseng Rokiah Batu Belah Batu Bertangkup Melur The Golden Trumpet Filem Filipina1960 Pertarongan Molek Lela Manja Lela Sari Dewasa Putera Sangkar Maut Dian1961 Ali Baba Bujang Lapok Penghibur GundikPenampilan khas  Seniman Bujang Lapok Zaiton Si Tanggang Kenanga1962 Gerhana Nora Ibu Mertua-ku Kalsum Bee/Chombi 1963 Korban Budi dan Dosa Hasmah 1964 Siapa Besar Maznah Senget 1965 Taqdir Mayang / Permaisuri 1966 Kacha Permata Azizah  Aksi Kuching Azizah 1967 Lampong Karam 1968 Raja Bersiong Cindera Filem terakhir  

Televisyen
 Tahun  Tajuk Peranan  Saluran TV  2023 Bintang Nostalgia: Zaiton Artis undangan  TV1

Diskografi
Album
Zaiton Abdullah pernah merakamkan piring hitam bersama penyanyi S. Jibeng dengan judul EP TRC1066. Antara lagu yang terkandung di dalamnya adalah:-
 S. Jibeng & Zaiton Abdullah - Janji Palsu
 Zaiton Abdullah - Azam dan Azab-ku
 S. Jibengs - Che Ainon Janda Muda
 S. Jibeng- Mengapa-lah Hidup-ku

Anugerah dan pencalonan
Festival Filem Asia Ke -3
TahunFilemKategoriKeputusan1956Hang TuahPelakon Pembantu Terbaik

Pesta Filem Malaya (FFM)
TahunFilemKategoriKeputusan1956Hang TuahAktres Pembantu Terbaik1958TaufanAktres Terbaik 1962Gerhana 1966Aksi Kuching 

Anugerah Era 2006
TahunPenghargaanKeputusan2006Anugerah Seni Era Menang

Pautan luar



Kategori:Pelakon wanita Malaysia
Kategori:Pelakon wanita Singapura
Kategori:Pelakon Melayu
Kategori:Orang hidup
Kategori:Kelahiran 1937
Kategori:Pelakon wanita Malaysia abad ke-20
Kategori:Warga Studio Jalan Ampas